***Privitak 3.* Obrazac obrazloženja Posebnog dijela financijskog plana za korisnike treće razine**

**Institut za arheologiju za razdoblje 2025.-2027. godine**

**Sažetak djelokruga rada proračunskog korisnika**

Osnovna znanstvena djelatnost Instituta za arheologiju je u području humanističkih znanosti, u polju arheologijekao i njezina integracija u interdisciplinarna istraživanja sa srodnim znanstvenim disciplinama. Institut, kao javna znanstvena ustanova, provodi temeljna i razvojna znanstvena istraživanja od strateškoga nacionalnog interesa za Republiku Hrvatsku. Program Instituta sastoji se od programa trajne znanstvene djelatnosti, ugovornih znanstvenih projekata te programa nakladničke i promidžbene djelatnosti vezane uz arheologiju.

Djelatnost Instituta obuhvaća:

* obavljanje poslova temeljne znanstvene djelatnosti utvrđene aktom o osnivanju, provođenje znanstvenih i stručnih projekata, sustavno objavljivanje rezultata znanstvenih istraživanja, sve u skladu s razvojnom Strategijom znanstvene djelatnosti Instituta za arheologiju;
* sustavna znanstvena i visokostručna istraživanja u području humanističkih znanosti, u polju arheologije i to proučavanje prapovijesnog, antičkog, srednjovjekovnog i novovjekovnog razvoja, prije svega na prostoru Republike Hrvatske, ali i šire, kao i njegovo interpretiranje unutar europskog i šireg internacionalnog konteksta;
* istraživanja hrvatske arheološke baštine u europskom kontekstu, posebno uz predstavljanje hrvatskog arheološkog nasljeđa;
* znanstvena istraživanja u srodnim poljima u području humanističkih znanosti, kao i u područjima društvenih, biomedicinskih, biotehničkih, prirodnih i tehničkih znanosti u okviru znanstvenog programa i projekata;
* razradu teorije i metodologije arheologije kao znanstvene discipline;
* suradnju sa srodnim znanstvenim i visokoškolskim ustanovama u Republici Hrvatskoj i inozemstvu u provedbi znanstvenih istraživanja te interdisciplinarnih istraživanja u području humanističkih znanosti, odnosno u ostalim područjima znanosti;
* suradnju pri znanstvenom osposobljavanju te održavanju i razvoju znanstvene infrastrukture;
* organizaciju međunarodnih i domaćih znanstvenih i stručnih skupova i radionica;
* sustavno pribavljanje novih arheoloških izvora i informacija pomoću raznih oblika arheološkog i interdisciplinarnog istraživanja na području Republike Hrvatske i izvan nje putem međunarodne suradnje;
* organiziranje i provedbu sustavnih, probnih, revizijskih, zaštitnih arheoloških istraživanja i terenskih pregleda, primjenu interdisciplinarnih istraživanja i neinvazivnih metoda;
* prikupljanje, sistematizirano arhiviranje i čuvanje podataka prikupljenih tijekom provedbe arheoloških istraživanja i znanstvenih projekata, uspostava Repozitorija Instituta za arheologiju te rad na njemu u okviru ARHINDOKS-a (ARHeološkog INformatičkog DOKumentacijskog Središta);
* vođenje izdavačke djelatnosti uz objavu temeljnih izvora i rezultata znanstvenoga rada;
* knjižno-dokumentacijsku djelatnost;
* ekspertnu elaboraciju i vrednovanje izvorne građe u koju je uključena dokumentacijska, interdisciplinarna laboratorijska i konzervatorska obrada i izrada istraživačkih elaborata;
* pružanje savjetničkih usluga, izradu elaborata i ekspertiza za potrebe osnivača i drugih naručitelja;
* suradnju s ustanovama u kulturi i udrugama;
* popularizaciju arheologije i rezultata arheoloških istraživanja;
* koordinaciju i metodologijsko usmjeravanje programa arheoloških istraživanja u Republici Hrvatskoj poštujući međunarodne konvencije i dogovore o zaštiti arheološke baštine.

Financijska sredstva za rad Instituta za arheologiju osiguravaju se iz: sredstava državnoga proračuna Republike Hrvatske; Programskoga financiranja MZO-a, sredstava proračuna jedinica lokalne uprave i samouprave; vlastitih prihoda ostvarenih od istraživačkih projekata; nakladničke djelatnosti; Hrvatske zaklade za znanost; međunarodnih projekata.

Financijski plan za 2025. godinu predstavlja kontinuitet dosadašnje realizacije financijskih planova iz prethodnih godina. Očekuje se manje povećanje na dijelu rashoda za zaposlene zbog zapošljavanja novih djelatnika krajem 2024. godine (biblioteka, računovodstvo) te znanstvenoga napredovanja znanstvenika, što će se prenijeti i u naredne godine. Primjetno je povećanje rashoda na izvoru vlastitih prihoda zbog završetka temeljnih istraživanja kao i za nabavu nove te zamjenu dotrajale opreme.

**Šifra i naziv aktivnosti/ projekta**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Zakon o ustanovama*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*
* *Statut Instituta za arheologiju*
* *Strateški program znanstvenog istraživanja Instituta za arheologiju za razdoblje 2020-2025*
* Zakon o *zaštiti i* očuvanju *kulturnih dobara*
* *Pravilnik o arheološkim istraživanjima*

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| A622150 PROGRAMSKO FINANCIRANJE JAVNIH INSTITUTA | 1.083.103,23 | 1.430.500 | 1.518.680 | 1.518.680 | 1.518.680 |

*Ova aktivnost sastoji se od sljedećih elemenata:*

*Rashodi za zaposlene, materijalni rashodi, znanstvena oprema, nakladništvo.*

1. *Rashodi za zaposlene*

*Planirani broj zaposlenih u 2025.g. x iznos prosječne mjesečne plaće x 12 mjeseci + ostali rashodi za zaposlene=1.420.000,00 eura*

*Broj zaposlenih u 2026.g. x iznos prosječne mjesečne plaće x 12 mjeseci + ostali rashodi za zaposlene=1.488.680,00 eura*

*Broj zaposlenih u 2027.g. x iznos prosječne mjesečne plaće x 12 mjeseci + ostali rashodi za zaposlene=1.488.500,00 eura*

1. *Materijalni rashodi*

*Materijalna prava zaposlenih planiraju se u visini 30.000,00 eura u 2025.g. a procjena u 2026.g. 30.000,00 eura i 2027.g. 30.000,00 eura*

*Ostali materijalni rashodi ( energija,zakupnine i najamnine,intelektualne usluge ,ostale usluge) u 2025.g.plniraju se u iznosu 68.680,00 eura.*

Sukladno radu na Programskome ugovoru, predviđeni su sljedeći Pokazatelji rezultata s ciljanim vrijednostima:

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
| **Posebni cilj 1.1.** **Pokazatelj rezultata 1.1**: Broj uspješnih projektnih prijava na kompetitivne izvore financiranja | Uspješne projektne prijave  | broj | 0 | Znanstveni odjel Instituta - Izvješće o radu | 4 | 4 | 5 |
| **Pokazatelj rezultata 1.2**: Broj znanstvenih radova u SCOPUS i WoS, A1 časopisima te međunarodno recenziranim zbornicima  | Znanstvena produkcija radova u domaćim i inozemnim časopisima (Wos/Scopus/A1) i međunarodno recenziranim zbornicima | članak | 0 | Znanstveni odjel Instituta - Izvješće o radu | 45 | 48 | 50 |
| **Posebni cilj 1.3.****Pokazatelj rezultata 2:** Broj znanstvenika uključenih u aktivnosti znanstvene mobilnosti | Jačanje međunarodne znanstvene suradnje i znanstvene aktivnosti | Znanstvenik i suradnik | 0 | Znanstveni odjel Instituta - Izvješće o radu | 2 | 2 | 4 |
| **Razvojna aktivnost 1.3.1**: Internacionalizacija rezultata istraživanja  | Organiziranje međunarodnih konferencija i prezentiranje rezultata znanstvenih programa u inozemstvu  | Znanstvenik i suradnik | 0 | Znanstveni odjel Instituta - Izvješće o radu | 30 | 30 | 35 |
| **Posebni cilj 1.5.** **Pokazatelj rezultata 1:** Broj pohađanih i održanih edukacija u svrhu jačanja potencijala stručnih službi | Edukacije vezane uz otvorenu znanost odnosno čuvanje, obradu, dijeljenje i objave rezultata znanstvenih i stručnih projekata  | Zaposlenik | 0 | Uprava Instituta - Izvješće o radu | 8 | 10 | 12 |
| **Posebni cilj 1.6.** **Pokazatelj rezultata 1:** Ukupno ulaganje javnog znanstvenog instituta u istraživačku opremu iz vlastitih sredstava | Unapređenje metoda prikupljanja i obrade podataka korištenjem suvremene opreme i programskih paketa | Iznos | 0 | Uprava Instituta - Izvješće o radu | 45.000 E | 45.000 E | 10.000 E |
| **Posebni cilj 1.7.** **Pokazatelj rezultata 1**:Broj provedenih mjera i uvedenih alata za poticanje politike otvorene znanosti | Izdavanje časopisa i ostalih izdanja u otvorenom pristupu  | Broj publikacija | 0 | Znanstveni odjel Instituta - Izvješće o radu | 5 | 6 | 7 |
| **Posebni cilj 1.8.** **Pokazatelj rezultata 1**: Broj znanstvenih knjiga | Objava monografija i zbornika  | Broj publikacija | 0 | Znanstveni odjel Instituta - Izvješće o radu | 3 | 4 | 5 |
| **Posebni cilj 2.3.** **Pokazatelj rezultata 1**: Broj ugovorenih projekata za pružanje usluga gospodarstvu i javnim tijelima u razvoju kulture i obrazovanja | Projekti za pružanje usluga gospodarstvu | Broj ugovora | 0 | Uprava Instituta - Izvješće o radu | 8 | 9 | 10 |
| **Posebni cilj 2.3.****Pokazatelj rezultata 2:** Vrijednost projekata za usluge gospodarstvu i javnim tijelima u razvoju kulture i obrazovanja | Ukupna vrijednost ostvarenih prihoda  | Iznos | 0 | Uprava Instituta - Izvješće o radu | 161000,00 | 161.000,00 | 80.000,00 |
| **Posebni cilj 3.4.** **Pokazatelj rezultata 1:** Iznos vlastitih i namjenskih sredstava utrošen na projekte s ciljem digitalne transformacije poslovanja | Postupci u administraciji vezani za financijsko poslovanje i stručni rad | Broj aktivnosti | 0 | Uprava Instituta – financijsko izvješće | 3 | 3 | 5 |
| **Posebni cilj 3.6.** **Pokazatelj rezultata 1:** Broj aktivnosti popularizacije znanosti | Programi popularizacije znanosti otvorenih široj javnosti  | Broj aktivnosti | 0 | Uprava Instituta – Izvješće o radu  | 6 | 7 | 8 |